[Foto's en video] Goeie nuus: Mev. SA aangewys as Mev. Wêreld 2016 | Maroela Media
Candice Abrahams word gekroon as Mev Wêreld 2016 (skermskoot uit die video)
Abrahams het Mev. Pole by die Goodview Hotel Tangxia in Dongguan uitgestof om die titel te verower. Mev. Amerika, Korea en Kanada was deel van die topvyf.
"Ons is oorstelp van vreugde dat Candice dié gesogte titel ontvang het," het Joani Johnson, uitvoerende hoof van Mev. Suid-Afrika, gesê. "Dit is iets waaraan ons gewerk het sedert sy verlede jaar in Oktober as Mev. Suid-Afrika gekroon is. Ons was oortuig dat sy die titel kon wen en dit is 'n oorweldigende oomblik vir die hele span dat Candice haar internasionale doel bereik het."
Abrahams het die gehoor gaande gehad met haar Werner Dey-aanddraguitrusting. Sy was ook 'n gunsteling in die nasionalekostuumkategorie danksy Anel Botha wat 'n uitrusting ontwerp het wat simbolies was vir die Suid-Afrikaanse natuurlewe met 'n besonderse hooftooisel deur Riana Conradie.
"Wat 'n eer om die kroon huis toe te bring," het Abrahams gesê. "Dit was nog altyd my droom om as Mev. Suid-Afrika aangewys te word en om my land op 'n internasionale verhoog te verteenwoordig. Dit is die kersie op die koek van al my prestasies die afgelope jaar. Ek sien daarna uit om Suid-Afrika en die kontinent trots te maak, net soos Rolene Strauss tydens haar kroning as Mej. Wêreld gedoen het."
'n Video van die kroning volg onderaan die foto's.
Die Suid-Afrikaner, Candice Abrahams, is op 12 Maart 2016 in China aangewys as Mev Wêreld (Foto: Candice Abrahams, Facebook)
Mev. Wêreld 2016, Candice Abrahams, saam met Mev. Wêreld 2015 (Belarus) en Mev. Amerika (Foto verskaf)
Die Suid-Afrikaner, Candice Abrahams, is op 12 Maart 2016 in China aangewys as Mev Wêreld (Foto verskaf)
David Marmel (direkteur van Mev. Wêreld), Joani Johnson (uitvoerende hoof, Mev. Suid-Afrika), Candice Abrahams (Mev. Wêreld 2016) en Elaine Marmel (verteenwoordiger van die Mev. Wêreld-organisasie) (Foto verskaf)
Candice Abrahams, Mev Wêreld 2016, in haar nasionale kostuum ontwerp deur Anel Botha met 'n besonderse hooftooisel deur Riana Conradie